Document ID: 32014D0190

IZVEDBENI SKLEP KOMISIJE
z dne 3. aprila 2014
o letni razdelitvi skupnih virov po državah članicah za Evropski sklad za regionalni razvoj, Evropski socialni sklad in Kohezijski sklad v okviru cilja „naložbe za rast in delovna mesta“ ter cilja „evropsko teritorialno sodelovanje“, letni razdelitvi virov iz posebne dodelitve za pobudo za zaposlovanje mladih po državah članicah, skupaj s seznamom upravičenih regij, ter o zneskih, ki se iz Kohezijskega sklada in strukturnih skladov vsake države članice prenesejo na instrument za povezovanje Evrope ter pomoč najbolj ogroženim za obdobje 2014-2020
(notificirano pod dokumentarno številko C(2014) 2082)
(2014/190/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (EU) št. 1303/2013 Evropskega parlamenta in Sveta z dne 17. decembra 2013 o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo, o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem pomorskem in ribiškem skladu ter o razveljavitvi Uredbe Sveta (ES) št. 1083/2006 (1) in zlasti člena 91(2) in člena 92(6) ter (7) Uredbe,
ob upoštevanju naslednjega:
(1)
Za določitev ustreznega finančnega okvira za sklade je treba v skladu s členom 91(2) Uredbe (EU) št. 1303/2013 določiti letno razdelitev skupnih virov po državah članicah, dodeljenih v okviru cilja „naložbe za rast in delovna mesta“ ter cilja „evropsko teritorialno sodelovanje“, in letno razdelitev virov po državah članicah iz posebne dodelitve za pobudo za zaposlovanje mladih iz člena 16 Uredbe (EU) št. 1304/2013 Evropskega parlamenta in Sveta (2).
(2)
V skladu s členom 91(2) Uredbe (EU) št. 1303/2013 bi ta sklep moral določiti seznam upravičenih regij za pobudo za zaposlovanje mladih.
(3)
Določiti je treba letno razdelitev virov po državah članicah za posebne vire, dodeljene glede na različne kategorije regij, kot so opredeljene v okviru cilja „naložbe za rast in delovna mesta“, vključno z dodatnimi dodelitvami za leti 2014 in 2015 v korist Cipra v skladu s členom 92(2) zgoraj navedene uredbe.
(4)
Določiti je treba letno razdelitev virov po državah članicah za posebne vire za Kohezijski sklad, brez zneskov, ki jih države članice v skladu s členom 92(6) zgoraj navedene uredbe prenesejo v instrument za povezovanje Evrope.
(5)
Določiti je treba letno razdelitev posebnih virov v korist najbolj oddaljenih regij v Franciji, Španiji in na Portugalskem ter regij na Finskem in Švedskem, ki izpolnjujejo merila iz člena 2 Protokola št. 6 k Aktu o pristopu iz leta 1994.
(6)
Določiti je treba letno razdelitev posebnih virov, dodeljenih v okviru pobude za zaposlovanje mladih.
(7)
Določiti je treba znesek, ki se prenese iz dodelitve Kohezijskega sklada vsake države članice v Instrument za povezovanje Evrope, vzpostavljen z Uredbo (EU) št. 1316/2013 Evropskega parlamenta in Sveta (3).
(8)
Določiti je treba znesek, ki se prenese iz plačil, izvedenih v okviru cilja „naložbe za rast in delovna mesta“, na pomoč za najbolj ogrožene. Ta prerazporeditev temelji na sredstvih za Sklad za evropsko pomoč najbolj ogroženim (4).
(9)
Določiti je treba letno razdelitev posebnih virov za inovativne ukrepe v okviru neposrednega ali posrednega upravljanja Komisije na področju trajnostnega razvoja mest.
(10)
Določiti je treba letno razdelitev skupnih virov po državah članicah za cilj „evropsko teritorialno sodelovanje“ in posebnih virov za vse tri komponente navedenega cilja v skladu s členom 4(1) Uredbe (EU) št. 1299/2013 Evropskega parlamenta in Sveta (5).
(11)
Zaradi preglednosti bi bilo treba skupno razdelitev navesti v cenah iz leta 2011.
(12)
Zaradi načrtovanja v državah članicah bi bilo treba posebne letne razdelitve navesti v tekočih cenah, ki odražajo indeksacijo v višini 2 % na leto v skladu s členom 91(1) Uredbe (EU) št. 1303/2013, in določiti dejansko razpoložljive vire po odštetju podpore za instrument za povezovanje Evrope, pomoči najbolj ogroženim, tehnične pomoči na pobudo Komisije ter dodelitev za inovativne ukrepe v okviru neposrednega ali posrednega upravljanja Komisije na področju trajnostnega razvoja mest -
SPREJELA NASLEDNJI SKLEP:
Člen 1
Letna razdelitev skupnih virov po državah članicah v okviru cilja „naložbe za rast in delovna mesta“ je določena v Prilogi I.
Člen 2
Letna razdelitev skupnih virov po državah članicah v okviru cilja „evropsko teritorialno sodelovanje“ je določena v Prilogi II.
Člen 3
Letna razdelitev virov po državah članicah iz posebne dodelitve za pobudo za zaposlovanje mladih je določena v Prilogi III.
Člen 4
Regije, upravičene do financiranja v okviru pobude za zaposlovanje mladih, so navedene v Prilogi IV.
Člen 5
Letna razdelitev skupnih virov po državah članicah, dodeljenih za manj razvite regije v okviru cilja „naložbe za rast in delovna mesta“, ki so na voljo za načrtovanje programov, je določena v Prilogi V.
Člen 6
Letna razdelitev skupnih virov po državah članicah, dodeljenih za regije v prehodu v okviru cilja „naložbe za rast in delovna mesta“, ki so na voljo za načrtovanje programov, je določena v Prilogi VI.
Člen 7
Letna razdelitev skupnih virov po državah članicah, dodeljenih za razvitejše regije v okviru cilja „naložbe za rast in delovna mesta“, ki so na voljo za načrtovanje programov, je določena v Prilogi VII.
Člen 8
Letna razdelitev skupnih virov po državah članicah, dodeljenih za Kohezijski sklad v okviru cilja „naložbe za rast in delovna mesta“, ki so na voljo za načrtovanje programov, je določena v Prilogi VIII.
Člen 9
Letna razdelitev skupnih virov po državah članicah, dodeljenih za dodatno financiranje za najbolj oddaljene regije in regije NUTS 2, ki izpolnjujejo merila iz člena 2 Protokola št. 6 k Aktu o pristopu iz leta 1994 v okviru cilja „naložbe za rast in delovna mesta“, ki so na voljo za načrtovanje programov, je določena v Prilogi IX.
Člen 10
Letna razdelitev virov po državah članicah iz posebne dodelitve za pobudo za zaposlovanje mladih, ki so na razpolago za načrtovanje programov, je določena v Prilogi X.
Člen 11
Letna razdelitev zneskov, ki se prenesejo iz dodelitve Kohezijskega sklada za vsako državo članico na instrument za povezovanje Evrope, je določena v Prilogi XI.
Člen 12
Letna razdelitev zneskov, ki se prenesejo iz skupne dodelitve za cilj naložbe za rast in delovna mesta za vsako državo članico na pomoč za najbolj ogrožene, je določena v Prilogi XII.
Člen 13
Letna razdelitev sredstev za inovativne ukrepe v okviru neposrednega ali posrednega upravljanja Komisije na področju trajnostnega razvoja mest je določena v Prilogi XIII.
Člen 14
Letna razdelitev skupnih virov po državah članicah, dodeljenih za komponento čezmejnega sodelovanja v okviru cilja „evropsko teritorialno sodelovanje“, ki so na voljo za načrtovanje programov, je določena v Prilogi XIV.
Člen 15
Letna razdelitev skupnih virov po državah članicah, dodeljenih za komponento transnacionalnega sodelovanja v okviru cilja „evropsko teritorialno sodelovanje“, ki so na voljo za načrtovanje programov, je določena v Prilogi XV.
Člen 16
Letna razdelitev skupnih virov, dodeljenih za komponento medregionalnega sodelovanja v okviru cilja „evropsko teritorialno sodelovanje“, ki so na voljo za načrtovanje programov, je določena v Prilogi XVI.
Člen 17
Ta sklep je naslovljen na države članice.
V Bruslju, 3. aprila 2014

Labels: 19
5
0
9
15